CELEX: 62013CN0329
Language: fi
Date: 2013-06-17 00:00:00
Title: Asia C-329/13: Ennakkoratkaisupyyntö, jonka Unabhängiger Verwaltungssenat Wien (Itävalta) on esittänyt 17.6.2013 — Ferdinand Stefan v. Bundesminister für Land- und Forstwirtschaft, Umwelt und Wasserwirtschaft

21.9.2013   
            
            
               FI
            
            
               Euroopan unionin virallinen lehti
            
            
               C 274/2
            
         Ennakkoratkaisupyyntö, jonka Unabhängiger Verwaltungssenat Wien (Itävalta) on esittänyt 17.6.2013 — Ferdinand Stefan v. Bundesminister für Land- und Forstwirtschaft, Umwelt und Wasserwirtschaft
   (Asia C-329/13)
   2013/C 274/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Unabhängiger Verwaltungssenat Wien
   
      Pääasian asianosaiset
   
   
      Valittaja: Ferdinand Stefan
   
      Vastapuoli: Bundesminister für Land- und Forstwirtschaft, Umwelt und Wasserwirtschaft
   
      Ennakkoratkaisukysymykset
   
   
               1)
            
            
               Ympäristötietodirektiivin 2003/4/EY (1) pätevyys:
               SEUT 267 artiklan ensimmäisen kohdan b alakohdan nojalla tiedustellaan, onko koko ympäristötietodirektiivi 2003/4/EY pätevä tai ovatko ympäristötietodirektiivin 2003/4/EY kaikki osat päteviä erityisesti suhteessa Euroopan unionin perusoikeuskirjan 47 artiklan 2 kohdan määräyksiin.
            
         
               2)
            
            
               Ympäristötietodirektiivin 2003/4/EY tulkinta:
               Mikäli Euroopan unionin tuomioistuin katsoo, että koko ympäristötietodirektiivi 2003/4/EY on pätevä tai ympäristötietodirektiivin 2003/4/EY osat ovat päteviä, SEUT 267 artiklan ensimmäisen kohdan a ja b alakohdan nojalla pyydetään osoittamaan, missä määrin ja millaisin oletuksin ympäristötietodirektiivin säännökset sopivat yhteen Euroopan unionin perusoikeuskirjan määräysten ja SEU 6 artiklan määräysten kanssa?
            
         
      (1)  Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annettu Euroopan parlamentin ja neuvoston direktiivi 2003/4/EY (EYVL L 41, s. 26).